**James L. Furrow**

**27 – 28 September, 2017 Tallinn**

**James L. Furrow,** PhD, on USA Kalifornia osariigis Pasadenas asuva Fulleri psühholoogiakõrgkooli Evelyn ja Frank Freed’i nimelise osakonna pere- ja paariteraapia professor.

Publikatsioone:  *The Emotionally Focused Therapy Casebook: New Directions in Couple Treatment, Becoming an Emotionally Focused Therapist: The Workbook, Preparing for Marriage, and Emotionally Focused Couple Therapy for Dummies.*  Professor Furrow’ publikatsioone on avaldanud ajakirjad *Applied Developmental Science, Developmental Psychology, Journal of Marital and Family Therapy, Journal of Systemic Therapies* ja *Psychology and Spirituality*.

Furrow uurimistöö ja kliiniliste huvide keskmes on tunnetekeskne paariteraapia peredele ja paaridele, protsessi ja tulemuste uurimine paariteraapias ning noorte positiivne areng.  Ta on Ameerika pere- ja paariteraapia assotsiatsiooni kliiniline stipendiaat ning sertifitseeritud perenõustaja.  Dr. Furrow on tunnetekeskse paariteraapia sertifitseeritud terapeut, superviisor ja koolitaja ning Los Angelese tunnetekeskse paariteraapia keskuse asutaja ja tegevdirektor.

**Õppekavanimetus:** “**Tunnetekeskne pereteraapia: Suhete tervendamine ja paindlikkuse soodustamine”.**

**Õppekava kogumaht:**16 tundi

**Sihtgrupp ja õppe alustamise tingimused:** Täiendkoolitus on peredega töötavatele spetsilistidele, et tugevdada oma praktilisi ja teoreetilisi teadmisi ja oskusi kiindumussuhtel põhinevate sekkumiste kasutamist tööks peredega.

**Õppe eesmärk:**

Tunnetekeskne pereteraapia (Emotionally Focused Family Therapy, EFFT) on kiindumussuhtel põhinev lähenemine, kus ühendatakse süsteemsed ja kogemuslikud sekkumisviisid katkenud sidemete taastamiseks ja purunenud perekondade tervendamiseks. EFT terapeudid keskenduvad pere emotsionaalsetele kogemustele ning probleemsetele mustritele, mis tõkestavad pereliikmete juurdepääsu ressurssidele, mida nad saaksid normaalolukorras üksteisega jagada (Johnson, 2004). EFFT esmane eesmärk on vähendada probleemkäitumist, luues uusi emotsionaalse kättesaadavuse ja reageerimisvalmiduse mustreid, mis pakuksid turvalist baasi laste arenguks ja perede heaoluks. EFFT pakub praktilisi lähenemisi perede kaasamiseks emotsionaalsel tasandil. Pereliikmete kaasamine, nende probleemide läbitöötamine ja nende liitmine läbi emotsionaalsete kogemuste aitab terveneda ning suurendab perekonna paindlikkust reageerimisel argipäevarutiinile ja ootamatutele eluraskustele.

**Õpiväljundid**
**Koolitusel osaleja:**

1. Kontseptualiseerida perekonna probleeme, kasutades emotsioone ja kiindumust käsitlevaid teooriaid.
2. Tuvastada EFFT käsitlusviisi etappe ja muutuste markereid.
3. Tuvastada terapeudi võimalikke töövõtteid, mis soodustaksid toimivat koostööd vanemate ja laste vahel.
4. Harjutada peamisi sekkumisvahendeid, mille abil töötada läbi kiindumussuhtega seotud afekte.
5. Piiritleda peamisi praktikaid, mis eristavad EFFT-d EFT paaritööst.
6. Läbimängida olukordi, et kujundada nende abil teistsuguseid suhtlemismustreid, mis soodustaksid uut turvalisuse ja ohutuse tasandit peres.
7. Uurida turvalise kiindumussuhte seost perekonna paindlikkusmustritega.

**Õppe sisu:**

*1. Sissejuhatus: Kiindumus, emotsioon ja peresüsteem*

 Fookus: Pere kui emotsionaalse süsteemi kontseptualiseerimine.

*2. Kiindumussuhe ja pereteraapia: Pereteraapia uued mudelid*

Fookus: Tutvuda tõenditega, mis toetavad kiindumussuhtel põhinevate lähenemiste kasutamist pereteraapias.

*3. Ülevaade tunnetekesksest paariteraapiast töös peredega*

Fookus: Tunnetekeskse paariteraapia kasutamise tutvustamine töös peredega. Tervenemine, sealhulgas muutuste markerid ja enim levinud sekkumised.

*4. EFFT: hindamine ja koostöö*

 Fookus: 1. etapp: harjutused perede olukorra hindamiseks ja koostöö loomiseks.

*5. EFFT: probleemsete mustrite läbitöötamine seestpoolt väljapoole*

Fookus: Perekonna probleemide tuvastamine ja piiritlemine eskaleeruva mustrina.

Peamiste emotsionaalsete kogemuste ja perekondlike mustrite uurimine.

*6. EFFT: perekondlike mustrite muutmine*

 Fookus: EFFT demonstratsioon

*7. EFFT: läbimängud ja emotsionaalse seotuse jõud*

 Fookus: Vaadata üle sammud, mille abil on EFFT-s võimalik tõhus rollivahetus.

*8. EFFT: 3. etapp: ühenduse loomine ja paindlikkuse soodustamine*

Fookus: EFFT viimaste sammude ülevaade ning perekonna suurema paindlikkuse soodustamine kiindumussuhete abil.

**Õppemeetodid:**Töötoas kombineeritakse EFFT praktika tutvustamiseks didaktiline õpe, kogemuslikud harjutused ja juhtumianalüüs. Osalejaid julgustatakse tooma näiteid oma juhtumitest, et uurida EFFT rakendamise võimalusi omaenda töös. Võimalusel lisatakse näidissessioonid.

**Nõuded õpingute lõpetamiseks, sh hindamismeetodid ja hindamiskriteeriumid**:
Õpingute lõpetamise tingimuseks on osalemine (vähemalt 80%) auditoorses õppetöös.